CELEX: 32010R0238
Language: lv
Date: 2010-03-22 00:00:00
Title: Komisijas Regula (ES) Nr. 238/2010 ( 2010. gada 22. marts), ar ko groza V pielikumu Eiropas Parlamenta un Padomes Regulai (EK) Nr. 1333/2008 attiecībā uz marķēšanas prasībām dzērieniem, kuru spirta tilpumkoncentrācija ir lielāka nekā 1,2 % un kuri satur noteiktas pārtikas krāsvielas (Dokuments attiecas uz EEZ)

23.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 75/17
            
         KOMISIJAS REGULA (ES) Nr. 238/2010
   (2010. gada 22. marts),
   ar ko groza V pielikumu Eiropas Parlamenta un Padomes Regulai (EK) Nr. 1333/2008 attiecībā uz marķēšanas prasībām dzērieniem, kuru spirta tilpumkoncentrācija ir lielāka nekā 1,2 % un kuri satur noteiktas pārtikas krāsvielas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 24. panta 3. punktu,
   tā kā:
   
               (1)
            
            
               Regulas (EK) Nr. 1333/2008 V pielikumā sniegts to pārtikas krāsvielu saraksts, kuru marķējumā jāiekļauj papildu informācija, ka šīs krāsvielas var nelabvēlīgi ietekmēt bērnu aktivitāti un uzmanību.
            
         
               (2)
            
            
               Regulas (EK) Nr. 1333/2008 V pielikumā jau paredzēts izņēmums šim noteikumam attiecībā uz produktiem, kuriem krāsviela(-s) izmantota(-s) gaļas produktu veselīguma marķējuma vai cita marķējuma izdarīšanai vai olu zīmogošanai vai dekoratīvai krāsošanai.
            
         
               (3)
            
            
               Regulas (EK) Nr. 1333/2008 V pielikumā uzskaitītās krāsvielas var izmantot dažiem alkoholiskajiem dzērieniem, piemēram, aromatizētiem vīniem, aromatizētus vīnus saturošiem dzērieniem un aromatizētu vīna produktu kokteiļiem, augļu vīniem, sidram, bumbieru vīnam un dažiem alkoholiskajiem dzērieniem. Ņemot vērā to, ka produkti, kuru spirta tilpumkoncentrācija ir lielāka nekā 1,2 %, nav paredzēti bērnu patēriņam, šādiem pārtikas produktiem Regulas (EK) Nr. 1333/2008 V pielikumā paredzētā papildu marķēšana nav ne vajadzīga, ne lietderīga.
            
         
               (4)
            
            
               Tādēļ attiecīgi jāgroza Regulas (EK) Nr. 1333/2008 V pielikums.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebildusi,
            
         IR PIEŅĒMUSI ŠO REGULU.
   1. pants
   Regulas (EK) Nr. 1333/2008 V pielikumu groza šādi.
   Zemsvītras piezīmi “(*) izņemot pārtiku, kurā krāsviela(-s) izmantota(-s) gaļas produktu veselīguma marķējuma vai cita marķējuma izdarīšanai vai olu dekoratīvai krāsošanai vai zīmogošanai” aizstāj ar šādu zemsvītras piezīmi:
   
      
                  “(*)
               
               
                  izņemot:
                  
                              a)
                           
                           
                              pārtiku, kurā krāsviela(-s) izmantota(-s) gaļas produktu veselīguma marķējuma vai cita marķējuma izdarīšanai vai olu dekoratīvai krāsošanai vai zīmogošanai; un
                           
                        
                              b)
                           
                           
                              dzērienus, kuru spirta tilpumkoncentrācija ir lielāka nekā 1,2 %.”
                           
                        
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 20. jūlija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 22. martā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.